CELEX: 42005D0446
Language: sk
Date: 2005-05-30 00:00:00
Title: 2005/446/ES: Rozhodnutie zástupcov vlád členských štátov zasadajúcich v Rade z 30. mája 2005, ktorým sa určuje konečný termín vyčlenenia finančných prostriedkov z 9. európskeho rozvojového fondu (ERF)

18.6.2005   
            
            
               SK
            
            
               Úradný vestník Európskej únie
            
            
               L 156/19
            
         
      ROZHODNUTIE ZÁSTUPCOV VLÁD ČLENSKÝCH ŠTÁTOV ZASADAJÚCICH V RADE
   
   z 30. mája 2005,
   ktorým sa určuje konečný termín vyčlenenia finančných prostriedkov z 9. európskeho rozvojového fondu (ERF)
   (2005/446/ES)
   ZÁSTUPCOVIA VLÁD ČLENSKÝCH ŠTÁTOV, KTORÍ SA ZIŠLI NA ZASADNUTÍ RADY,
   so zreteľom na Zmluvu o založení Európskeho spoločenstva,
   so zreteľom na návrh Komisie,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1), ďalej len „dohoda o partnerstve“,
   so zreteľom na Vnútornú dohodu medzi zástupcami vlád členských štátov zasadajúcimi v Rade o financovaní a správe pomoci Spoločenstva podľa finančného protokolu k dohode o partnerstve (2), ďalej len „vnútorná dohoda“, a najmä na jej článok 2 ods. 4,
   keďže:
   
               (1)
            
            
               Bod 5 prílohy I (finančný protokol) k dohode o partnerstve AKT – ES ustanovuje, že celková suma finančného protokolu doplnená o zostatky prevedené z predchádzajúcich ERF pokrýva obdobie rokov 2000 – 2007.
            
         
               (2)
            
            
               Bod 7 uvedenej prílohy a článok 2 ods. 3 vnútornej dohody ustanovujú zhodnotenie stupňa realizácie záväzkov a vyplatených čiastok ako základ na zhodnotenie potreby nových zdrojov po uplynutí platnosti terajšieho finančného protokolu.
            
         
               (3)
            
            
               Vo vyhlásení EÚ o finančnom protokole, ktoré je ako vyhlásenie XVIII pripojené k dohode o partnerstve, sa uvádza, že pre zhodnotenie potreby nových prostriedkov by sa tiež malo v plnej miere prihliadať na termín, po ktorom sa prostriedky z 9. ERF už nebudú prideľovať.
            
         
               (4)
            
            
               V súlade s článkom 2 ods. 4 vnútornej dohody je preto potrebné pred uplynutím platnosti 9. ERF určiť dátum, ktorý by sa mohol v prípade potreby preskúmať, po ktorom sa už prostriedky z 9. ERF nebudú prideľovať,
            
         ROZHODLI TAKTO:
   Článok 1
   Dátum, po ktorom sa prostriedky z 9. ERF spravované Komisiou, úrokové dotácie spravované Európskou investičnou bankou (EIB) a príjmy z úrokov z týchto vyhradených prostriedkov už nebudú prideľovať, sa stanovuje na 31. december 2007. Tento dátum by sa mohol v prípade potreby preskúmať.
   Článok 2
   Hodnota prostriedkov vyčlenených na financovanie investičného nástroja vo forme revolvingového fondu a spravovaných EIB nie je týmto rozhodnutím dotknutá.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 30. mája 2005
      
         
            V mene vlád členských štátov
         
         
            predseda
         
         F. BODEN
         
      
   
   
      (1)  Ú. v. ES L 317, 15.12.2000, s. 3. Dohoda naposledy zmenená a doplnená rozhodnutím Rady ministrov AKT – ES č. 2/2004 (Ú. v. EÚ L 297, 22.9.2004, s. 18).
   
      (2)  Ú. v. ES L 317, 15.12.2000, s. 355.